Ka Tartus, otse Riigikohtu taga asuv Eesti Õiguskeskus kutsub riigiametnikke loengutega näiteks kohtunike või prokuröride koolituspäevadele ja maksab reeglina kuni 500-kroonist tunnitasu. Õiguskeskuse juhataja Aavo Kaine tõdes eilses lühiusutluses, et kui ametnik räägib oma tööajast kutseteemal, on talle raha maksmine võibolla tõesti problemaatiline. «Kuid kahetunnise loengu ettevalmistamiseks võib kuluda kaheksa tundi ja see ei pruugi olla enam ametniku tööaeg,» rääkis Kaine.